**Prekių pirkimo-pardavimo sutarties Specialiosios sąlygos**

|  |  |  |  |
| --- | --- | --- | --- |
| **Sutarties pavadinimas** | **VMKL-75714 MEDICININĖ PRIEMONĖS** | | |
| **Sutarties data** | 2025-10- | **Sutarties numeris** | S1-\_\_\_\_\_/25 |

# **1. SUTARTIES ŠALYS**

|  |  |  |
| --- | --- | --- |
| **1.1. Pirkėjas** | 1.1.1. Pavadinimas | VšĮ Vilniaus miesto klinikinė ligoninė |
| 1.1.2. Juridinio asmens kodas | 302692454 |
| 1.1.3. Adresas | Antakalnio g. 57, LT-10207 Vilnius |
| 1.1.4. PVM mokėtojo kodas | LT100006560213 |
| 1.1.5. Atsiskaitomoji sąskaita | LT86 7044 0600 0799 0186 |
| 1.1.6. Bankas, banko kodas | AB SEB bankas, 70440 |
| 1.1.7. Telefonas | +370 5 234 4487 |
| 1.1.8. El. paštas | info@vmkl.lt |
| 1.1.9. Šalies atstovas | Direktorė Aušra Bilotienė Motiejūnienė |
| 1.1.10. Atstovavimo pagrindas | Įstaigos įstatai |
| **1.2. Tiekėjas** | 1.2.1. Pavadinimas | AmberCell Solutions, UAB |
| 1.2.2. Juridinio asmens kodas | 302591590 |
| 1.2.3. Adresas | Sendvario g. 12, Sudmantai, LT- 96327 Klaipėdos raj |
| 1.2.4. PVM mokėtojo kodas | LT100006146717 |
| 1.2.5. Atsiskaitomoji sąskaita | LT907044060007684079 |
| 1.2.6. Bankas, banko kodas | AB SEB bankas  Banko kodas 70440 |
| 1.2.7. Telefonas | +370 640 52910 |
| 1.2.8. El. paštas | info@ambercell.eu |
| 1.2.9. Šalies atstovas | Direktorius Evaldas Gražys |
| 1.2.10. Atstovavimo pagrindas | Įmonės įstatai |

# **2. ATSAKINGI ASMENYS**

|  |  |
| --- | --- |
| **2.1. Pirkėjo kontaktiniai asmenys, atsakingi už Sutarties vykdymą, Prekių priėmimą, Sąskaitų per informacinę sistemą SABIS priėmimą** |  |
| **2.2. Tiekėjo kontaktiniai asmenys, atsakingi už Sutarties vykdymą** |  |

# **3. SUTARTIES DALYKAS**

|  |  |
| --- | --- |
| **3.1. Sutarties dalykas** | Tiekėjas įsipareigoja Sutartyje numatytomis sąlygomis perduoti Pirkėjui ***medicinines priemones (toliau – Prekės)***.  Pirkimo objekto dalys (toliau – p.o.d.), Prekių sąrašas, išsamus Prekių, *Įrangos (jei taikoma)* aprašymas ir kiti reikalavimai tiekiamoms Prekėms *ir Įrangai (jei taikoma)* nustatyti Sutarties priede Nr. 1 „Techninė specifikacija“ (toliau – Techninė specifikacija).  ***22 p.o.d.:***  Tiekėjas įsipareigoja Sutartyje numatytomis sąlygomis perduoti Pirkėjui **enterinio maitinimo pompą nuomai arba panaudai** *(įrašomas modelis, gamintojas)* *(jeigu Tiekėjo siūlomos Prekės netinkamos Pirkėjo turimai Įrangai ir siūloma alternatyvi pompa)**(toliau – Įranga)* **ir papildomos priemonės darbui su ja** *(toliau – Prekės).*  Su Įranga teiktinų paslaugų pobūdis: transportavimas, iškrovimas, išpakavimas, tikrinimas, nuomai / panaudai perduotos ir pristatytos Įrangos surinkimas, sumontavimas, įdiegimas, Įrangos paruošimas darbui ir suderinimas, išbandymas, medicinos prietaiso paso užpildymas, Pirkėjo personalo apmokymas dirbti su Įranga, konsultacijų, susijusių su Įrangos naudojimu, teikimas.  Perkamų Prekių kiekis: maksimalus Prekių kiekis nurodytas Techninėje specifikacijoje. Pirkėjas Prekes perka pagal poreikį Techninėje specifikacijoje nurodytais įkainiais, neviršijant maksimalaus Prekių kiekio. Pirkėjas neįsipareigoja išpirkti maksimalaus Prekių kiekio ar bet kokios jo dalies. |
| **3.2. Pirkimo pavadinimas ir numeris** | VMKL-75714 MEDICININĖS PRIEMONĖS  Pirkimo ID 3672246 |
| **3.3. Informacija apie Europos Sąjungos lėšomis finansuojamą projektą arba kitą projektą** | Netaikoma |

# **4. PREKIŲ PRISTATYMO TERMINAI IR PREKIŲ PERDAVIMO - PRIĖMIMO TVARKA**

|  |  |
| --- | --- |
| **4.1. Prekių pristatymo terminai, kai Prekės pristatomos dalimis** | Tiekėjas pagal atskirą užsakymą įsipareigoja pristatyti Prekes ne vėliau kaip per 5 (penkias) darbo dienas nuo užsakymo gavimo dienos šiuo adresu: VšĮ Vilniaus miesto klinikinė ligoninė, Antakalnio g. 57, LT-10207 Vilnius.  Tiekėjui pristačius nekokybiškas Prekes ir (ar) nustačius Prekių defektus po Prekių perdavimo Pirkėjui, Tiekėjas savo sąskaita jas turi pakeisti kokybiškomis per 3 (tris) darbo dienas nuo pranešimo pateikimo dienos.  Įranga (*jei taikoma konkrečiai pirkimo objekto daliai*) turi būti pristatyta ir su Įranga teiktinos paslaugos (išskyrus konsultacijų teikimą) suteiktos ne vėliau kaip per 30 (trisdešimt) kalendorinių dienų nuo Sutarties įsigaliojimo šiuo adresu: Antakalnio g. 57, LT-10207 Vilnius.  Tiekėjui pristačius nekokybišką Įrangą ir (ar) nustačius Įrangos defektus, Tiekėjas savo sąskaita ją turi pakeisti kokybiška per 3 (tris) darbo dienas nuo pranešimo pateikimo dienos.  Prekių tiekimo ir Įrangos nuomos/panaudos (jei taikoma) terminai nuo Sutarties įsigaliojimo dienos 36 (trisdešimt šeši) mėn. |
| **4.2. Prekių (ar jų dalies) pristatymo termino pratęsimas** | Tiekėjas turi teisę į Prekių *ir Įrangos (jei taikoma)* pristatymo termino pratęsimą, tačiau tik tuo atveju, jei atsiranda įrodymais pagrįstų kliūčių ar trukdymų, kurių atsiradimui Tiekėjas neturi įtakos ir už kuriuos jis neatsako ir kurie sukelti ir priskirtini tretiesiems asmenims, ar kitų aplinkybių, kurių Tiekėjas negalėjo iš anksto numatyti. Aplinkybės, kuriomis grindžiama būtinybė pratęsti Prekių *ir Įrangos (jei taikoma)* tiekimo terminą, jokiu būdu negali priklausyti nuo Tiekėjo. Kiekvienu tokiu atveju, Tiekėjas raštu nedelsdamas, bet ne vėliau kaip per 2 (dvi) darbo dienas, apie tai praneša Pirkėjui, pateikdamas minėtų aplinkybių egzistavimo įrodymus. Nurodytas aplinkybes vertina Pirkėjas. Pirkėjui sutikus, Prekių *ir Įrangos (jei taikoma)* pristatymo terminas gali būti pratęsiamas tik minėtų aplinkybių egzistavimo laikotarpiui, bet ne ilgiau nei 5 (penkių) darbo dienų laikotarpiui. |
| **4.3. Užsakymų teikimo tvarka** | Užsakymai teikiami Tiekėjo nurodytu elektroniniu paštu ir laikomi gautais po 24 (dvidešimt keturių) valandų nuo užsakymo pateikimo. |
| **4.4. Dėl minimalios užsakymo vertės / apimties** | Netaikoma |
| **4.5. Kartu su Prekėmis pateikiami dokumentai** | Kartu su Prekėmis *ir Įranga (jei taikoma)* pateikiami šie dokumentai:  1. Perdavimo-priėmimo faktą patvirtinantis dokumentas - sąskaita;  2. Sąskaita (per SABIS);  3. Įrangos naudojimo instrukcijos lietuvių ir anglų kalbomis (**taikoma tik 22 p. o. d.** *(jei siūloma alternatyvi Įranga)*;  4. Įrangos techninis pasas.  Tiekėjui nepateikus nurodytų dokumentų, laikoma, kad Prekės *ir (ar) Įranga (jei taikoma)* neatitinka Sutartyje nustatytų reikalavimų. |

# **5. SUTARTIES KAINA IR ATSISKAITYMO TVARKA**

|  |  |
| --- | --- |
| **5.1. Sutarčiai taikomas kainos apskaičiavimo būdas** | Fiksuoto įkainio kainodara |
| **5.2. Pradinės Sutarties vertė ir Sutarties kaina, kai taikoma fiksuoto įkainio kainodara** | *Jei sutartis sudaroma mažiau nei dėl 10 p. o. d. atskirai:*  Pradinės Sutarties vertė yra 1 221,00 Eur, (vienas tūkstantis du šimtai dvidešimt vienas euras ir 00 ct) be PVM.  Sutarties kaina: 1 282,05 Eur, (vienas tūkstantis du šimtai aštuoniasdešimt du eurai ir 5 ct) Eur su PVM.  PVM sudaro: 61,05 Eur, (šešiasdešimt vienas euras ir 5 ct).  *Jei sutartis sudaroma daugiau nei dėl 10 p.o.d.:*  Pradinė Sutarties vertė kiekvienai konkrečiai pirkimo objekto daliai nustatyta Techninėje specifikacijoje.  Šioje Sutartyje Pradinės sutarties vertė yra lygi Tiekėjo pasiūlymo kainai be PVM, apskaičiuotai sudauginus **maksimalų Prekių kiekį** iš Tiekėjo pasiūlyto(-ų) įkainio (-ių) be PVM.    Pirkėjas perka Prekes pagal poreikį Techninėje specifikacijoje nurodytais įkainiais, neviršijant Prekių maksimalaus kiekio.    Pirkėjas neįsipareigoja išpirkti maksimalaus Prekių kiekio ar bet kokios jo dalies. |
| **5.3. Sutarties kainos / įkainių perskaičiavimas taikant peržiūros taisykles** | Sutarties kaina / įkainiai bus perskaičiuojami:   * dėl PVM tarifo pasikeitimo; * dėl kainų lygio pokyčio. |
| **5.3.1. Sutarties kainos / įkainių peržiūra dėl PVM tarifo pasikeitimo** | Jeigu Sutarties vykdymo metu pasikeičia PVM mokėjimą reglamentuojantys teisės aktai, darantys tiesioginę įtaką Tiekėjo tiekiamų Prekių Sutartyje nurodytai kainai (įkainiams), Sutarties kaina / įkainiai perskaičiuojami nekeičiant Prekių kainos (įkainio) be PVM.  Perskaičiavimas atliekamas priėmus ir (ar) įsigaliojus Lietuvos Respublikos pridėtinės vertės mokesčio įstatymo pakeitimo įstatymui, kuriuo keičiamas PVM tarifas. Perskaičiuota (-i) kaina (įkainiai) įforminama (-i) Susitarimu, kuris tampa neatskiriama Sutarties dalimi ir turi būti taikoma (-i) už tą Prekių dalį, kurios bus tiekiamos nuo naujo PVM įsigaliojimo dienos (nepriklausomai nuo to, kada pasirašytas Susitarimas). |
| **5.3.2.** **Sutarties kainos / įkainių peržiūra dėl kitų mokesčių, lemiančių Prekių kainos / įkainių pokytį, pasikeitimo** | Netaikoma |
| **5.3.3. Sutarties kainos / įkainių peržiūra dėl kainų lygio pokyčio** | 5.3.3.1 Bet kuri Sutarties šalis Sutarties galiojimo metu turi teisę inicijuoti Sutarties įkainių peržiūrą (keitimą) ne anksčiau kaip po 12 (dvylikos) mėnesių nuo Sutarties įsigaliojimo dienos (jeigu peržiūra jau buvo atlikta – nuo Susitarimo dėl paskutinio perskaičiavimo pagal šį Specialiųjų sąlygų punktą įsigaliojimo dienos), jeigu Vartojimo prekių ir paslaugų kainų pokytis (k), apskaičiuotas kaip nustatyta 5.3.3.6 papunktyje, viršija 7 (septynis) procentus.  5.3.3.2. Sutarties įkainiai peržiūrimi tik tai Sutarties daliai, kuri nėra išpirkta, t. y., Prekėms, kurios nėra priimtos ir apmokėtos. Vėlesnė Sutarties įkainių peržiūra negali apimti laikotarpio, už kurį jau buvo atliktas peržiūra.  5.3.3.3. Jeigu Prekių tiekimas vėluoja dėl Tiekėjo kaltės, uždelstų pristatyti Prekių įkainiai nėra perskaičiuojami dėl kainų lygio kilimo (negali būti didinami).  5.3.3.4. Atlikdamos Sutarties įkainių peržiūrą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis arba kitų oficialių šaltinių duomenimis. Iš kitos Šalies nereikalaujama pateikti oficialaus Valstybės duomenų agentūros ar kitos institucijos išduoto dokumento ar patvirtinimo.  5.3.3.5. Šalys privalo Susitarime nurodyti vartojimo prekių ir paslaugų indekso reikšmę laikotarpio pradžioje ir jo nustatymo datą, indekso reikšmę laikotarpio pabaigoje ir jo nustatymo datą, kainų pokytį (k), perskaičiuotą Sutarties įkainius, perskaičiuotą Pradinės Sutarties vertę.  5.3.3.6. Nauji Sutarties įkainiai apskaičiuojami pagal žemiau pateiktą formulę:  , kur a – įkainis (Eur be PVM)) (jei peržiūra jau buvo atlikta, tai po paskutinio perskaičiavimo)  a1 – perskaičiuota (pakeista) įkainis (Eur be PVM)  k – pagal vartotojų kainų indeksą (pasirenkamas „06 SVEIKATA“ indeksas) apskaičiuotas Vartojimo prekių ir paslaugų kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:  , (proc.) kur  Indnaujausias – kreipimosi dėl įkainių peržiūros išsiuntimo kitai šaliai dieną paskelbtas naujausias vartojimo prekių ir paslaugų indeksas (pasirenkamas „06 SVEIKATA“ indeksas).  Indpradžia – laikotarpio pradžios datos (mėnesio) vartojimo prekių ir paslaugų indeksas (pasirenkamas „06 SVEIKATA“ indeksas). Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.  5.3.3.7. Skaičiavimams indeksų reikšmės imamos **keturių** skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki **vieno** (Valstybės duomenų agentūra pokyčius skelbia apvalindama iki vieno skaitmens po kablelio) skaitmens po kablelio, o apskaičiuotas įkainis „a1“ suapvalinamas iki **dviejų** skaitmenų po kablelio.  5.3.3.8. Šalis, siekianti Sutarties įkainių peržiūros, privalo raštu kreiptis į kitą Šalį ir prašyme pateikti visą reikalingą informaciją: Sutarties pavadinimą, numerį, datą, neperduotų ir neapmokėtų Prekių sąrašą su kiekiais, Indekso reikšmes su nuorodomis į viešus šaltinius Valstybės duomenų agentūros Oficialiosios statistikos portale arba kitus oficialius šaltinių duomenis, kita svarbi informacija. Prašyme Šalis neturi teisės nurodyti kito Indekso ar prašyti perskaičiavimo pagal kitą Indeksą nei nurodytas šioje procedūroje.  5.3.3.9. Susitarimas turi būti sudarytas per 10 (dešimt) darbo dienų nuo Šalies pateikto tinkamo prašymo perskaičiuoti Sutarties įkainius gavimo dienos.  5.3.3.10. Susitarimu Šalys neturi teisės keisti procedūroje nurodytos tvarkos ar kitų Sutarties nuostatų, išskyrus, jei keitimas atliekamas pagal VPĮ nuostatas.  Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas. |
| **5.3.4. Sutarties kainos / įkainių peržiūra dėl kainų lygio pokyčio pagal Prekių grupių kainų pokyčius** | Netaikoma |
| **5.4. Sutarties kainos / įkainių apskaičiavimas taikant kiekio (apimties) keitimo taisykles** | Pirkėjas numato galimybę įsigyti Sutartimi įsigyjamų Prekių sąraše nenurodytų, tačiau su pirkimo objektu susijusių Prekių (toliau – Nenumatytos prekės) neviršijant 10 (dešimt) proc. Pradinės sutarties vertės (jos nedidinant).  Už Nenumatytas prekes bus apmokama ne didesnėmis nei užsakymo dieną Tiekėjo prekybos vietoje, kataloge ar interneto svetainėje nurodytomis galiojančiomis šių prekių kainomis arba, jei tokios kainos neskelbiamos, tiekėjo pasiūlytomis, konkurencingomis ir rinką atitinkančiomis kainomis. Nenumatytų prekių kaina su Pirkėju turi būti derinama iš anksto. Gavęs Tiekėjo pateiktas Nenumatytų prekių kainas (komercinį pasiūlymą), Pirkėjas atlieka rinkos kainų tyrimą (apklausą telefonu ir (ar) raštu, ir (ar) paiešką elektroninėje erdvėje ar kt.), tokiu būdu įvertindamas, ar Tiekėjo pateiktos Nenumatytų prekių kainos atitinka rinkos kainas. Nustačius, kad Tiekėjo pasiūlytos Nenumatytų prekių kainos yra didesnės nei rinkos, Pirkėjas prašo Tiekėjo jas sumažinti. Tiekėjui nesutikus sumažinti Nenumatytų prekių kainos iki rinkos kainos, Pirkėjas pasilieka teisę Nenumatytas prekes įsigyti atskiru pirkimu. |
| **5.5. Atsiskaitymo su Tiekėju terminas ir tvarka** | Pirkėjas atsiskaito su Tiekėju ne vėliau kaip per 30 (trisdešimt) kalendorinių dienų nuo Sąskaitos gavimo dienos. Tais atvejais, kai yra objektyviai pagrįsta (pvz., vėluoja finansavimas iš biudžeto), mokėjimai gali būti atidedami, vėlavimo laikotarpiui, bet ne ilgiau kaip 60 (šešiasdešimt) kalendorinių dienų nuo Prekių ir Sąskaitos gavimo dienos.  Apmokėjimo sąlygos: įvykdžius užsakymą, mokama už konkretų kiekį/apimtį pagal nustatytus įkainius.  Išrašomoje Sąskaitoje Tiekėjas turi nurodyti Pirkėjo Sutarčiai suteiktą numerį. |
| **5.6. Avansas** | Netaikoma |
| **5.7. Avanso užtikrinimas** | Netaikoma |

# **6. PREKIŲ KOKYBĖ IR GARANTINIAI ĮSIPAREIGOJIMAI**

|  |  |
| --- | --- |
| **6.1. Garantinis terminas** | Prekėms nustatomas Sutarties bendrųjų sąlygų 7 skyriuje nurodytas garantinis terminas. |
| **6.2. Garantinė priežiūra** | ***Taikoma 22 (jei siūloma alternatyvi pompa):***  6.2.1. Tiekėjas įsipareigoja savo sąskaita užtikrinti panaudai/nuomai perduotos Įrangos techninę priežiūrą, galimų defektų ir gedimų šalinimą, remontą, vadovaujantis gamintojo parengtomis techninėmis instrukcijomis ir rekomendacijomis visą Sutarties galiojimo terminą. Įrangos techninės būklės vertinimas, techninė priežiūra bei remonto darbai turi būti atliekami gamintojo arba gamintojo įgalioto atstovo.   6.2.2. Pirkėjo pranešimai apie gedimus registruojami Tiekėjo nurodytu telefonu *(įrašomas telefono numeris)*.  Sutarties galiojimo laikotarpiu Tiekėjas, gavęs pranešimą telefonu apie Įrangos defektus ir (ar) gedimus, turi juos ištaisyti ir paruošti Įrangą darbui ne vėliau kaip per 2 (dvi) darbo dienas nuo pranešimo apie Įrangos defektus ir (ar) gedimus Tiekėjui. Jei Įrangos defekto ir (ar) gedimo neįmanoma pašalinti Pirkėjo patalpose, Tiekėjas privalo Įrangą savo sąskaita išvežti defektui ir (ar) gedimui šalinti. Sutaisyta ir veikianti Įranga Tiekėjo sąskaita pristatoma Pirkėjui ir paruošiama darbui.  Jei defekto ir (ar) gedimo šalinimas užtrunka ilgiau nei 2 (dvi) darbo dienas, Tiekėjas sekančią darbo dieną privalo pristatyti ir perduoti Pirkėjui defekto ir (ar) gedimo šalinimo laikotarpiui naudoti ekvivalentišką veikiančią Įrangą ir paruošti darbui.   6.2.3. Prekių trūkumų nustatymo bei šalinimo tvarka nustatyta Bendrųjų sąlygų 7 skyriuje. |
| **6.3. Kokybinių kriterijų įgyvendinimo ir tikrinimo tvarka** | Netaikoma |

# **7. SUTARTIES VYKDYMUI PASITELKIAMI SUBTIEKĖJAI**

|  |  |
| --- | --- |
| **Sutarties vykdymui pasitelkiami subtiekėjai ir (ar) specialistai** | Sutarties vykdymui subtiekėjai ir (ar) specialistai nepasitelkiami. |

# **8. PRIEVOLIŲ PAGAL SUTARTĮ ĮVYKDYMO UŽTIKRINIMAS**

|  |  |
| --- | --- |
| **8.1. Prievolių pagal Sutartį įvykdymo užtikrinimas** | Prievolių pagal Sutartį įvykdymas užtikrinamas: netesybomis (delspinigiais, bauda) |
| **8.2. Sutarties įvykdymo užtikrinimo galiojimo terminas** | Netaikoma |
| **8.3. Sutarties įvykdymo užtikrinimo pateikimas** | Netaikoma |

# **9. ŠALIŲ ATSAKOMYBĖ**

|  |  |
| --- | --- |
| **9.1. Pirkėjui taikomos netesybos už mokėjimų pagal Sutartį vėlavimą** | Jei Pirkėjas, gavęs tinkamai pateiktą ir užpildytą Sąskaitą, uždelsia atsiskaityti už tinkamai Tiekėjo  perduotas kokybiškas Prekes per Sutartyje nurodytą terminą, Tiekėjas nuo kitos nei nustatytas terminas dienos gali skaičiuoti Pirkėjui 0,02 (dvi šimtosios) procento dydžio delspinigius nuo neapmokėtos sumos be PVM už kiekvieną vėlavimo dieną. |
| **9.2. Tiekėjui taikomos netesybos** | 9.2.1. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų ne ilgiau nei 5 (penkias) darbo dienas, Pirkėjas nuo kitos nei nustatytas terminas darbo dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą darbo dieną nuo laiku neperduotų Prekių ar Prekių, turinčių trūkumų, kainos be PVM.  9.2.2. Jeigu Tiekėjas vėluoja vykdyti užsakymą, tiekti Prekes ar ištaisyti jų trūkumus arba nevykdo kitų sutartinių įsipareigojimų ilgiau nei 5 (penkias) darbo dienas, Pirkėjas pradeda Tiekėjui skaičiuoti 5 (penkių) procentų nuo laiku neperduotų Prekių ar Prekių, turinčių trūkumų, kainos be PVM dydžio baudą už kiekvieną sekančią uždelstą darbo dieną už kiekvieną atskirą užsakymą.  *Taikoma tik 22 (jei siūloma alternatyvi Įranga):*  9.2.3. Jeigu Tiekėjas vėluoja pristatyti Įrangą, ištaisyti jos trūkumus arba nevykdo kitų sutartinių įsipareigojimų, susijusių su Įranga, Pirkėjas nuo kitos nei nustatytas terminas darbo dienos Tiekėjui pradeda skaičiuoti 50,00 (penkiasdešimt) EUR dydžio baudą už kiekvieną uždelstą darbo dieną.  9.2.4. Jeigu Tiekėjas vėluoja grąžinti dėl Tiekėjui mokėtinos sumos sumažinimo susidariusią permoką pagal Bendrųjų sąlygų 7.4.1.2 punktą, Pirkėjas nuo kitos nei nustatytas terminas dienos Tiekėjui skaičiuoja 0,02 (dvi šimtosios) procento dydžio delspinigius už kiekvieną uždelstą dieną nuo laiku negrąžintos permokos, kainos be PVM.  9.2.5. Tiekėjas privalo sumokėti Pirkėjui netesybas per 10 dienų nuo Pirkėjo pareikalavimo, jeigu netesybų suma nėra išskaitoma iš Tiekėjui mokėtinos sumos. Jeigu Tiekėjas nesumoka netesybų, Pirkėjas turi teisę išskaičiuoti netesybų sumas iš Tiekėjui mokėtinos sumos.  9.2.6. Šiame punkte nurodytos netesybos taikomos tik tuo atveju, jei Sutartyje nėra taikomos kitos šioje Sutartyje konkrečiai įvardintos netesybos už konkrečių sutartinių įsipareigojimų nevykdymą. |
| **9.3. Tiekėjui / Pirkėjui taikoma bauda nutraukus Sutartį dėl esminio Sutarties pažeidimo ar nepagrįstai nutraukus Sutarties vykdymą ne Sutartyje nustatyta tvarka** | Nutraukus Sutartį dėl Tiekėjo padaryto esminio Sutarties pažeidimo arba Tiekėjui nepagrįstai nutraukus Sutarties vykdymą ne Sutartyje nustatyta tvarka Tiekėjas moka Pirkėjui 5 procentų nuo Pradinės sutarties vertės dydžio baudą. |
| **9.4. Tiekėjui taikoma bauda dėl esamų subtiekėjų ar specialistų pakeitimo / naujų subtiekėjų pasitelkimo nesilaikant Bendrosiose sąlygose nurodytos subtiekėjų ir (ar) specialistų keitimo tvarkos** | Netaikoma |
| **9.5. Tiekėjui taikomos baudos dėl aplinkosauginių ir (arba) socialinių kriterijų nesilaikymo** | Tiekėjui nesilaikant aplinkosauginių kriterijų, nurodytų Specialiųjų sąlygų 13.1 punkte, bus taikoma 20 (dvidešimt) Eur dydžio bauda už kiekvieną pažeidimo atvejį |
| **9.6. Tiekėjui / Pirkėjui taikoma bauda dėl konfidencialumo reikalavimų nesilaikymo** | Netaikoma |
| **9.7. Tiekėjui taikomos netesybos dėl pirkimo dokumentuose nustatytų Kokybinių kriterijų nepasiekimo Sutarties vykdymo metu** | Netaikoma |
| **9.8. Tiekėjui taikomos netesybos dėl Sutarties įvykdymo užtikrinimo nepratęsimo** | Netaikoma |
| **9.9. Tiekėjui taikoma bauda dėl Pirkėjo simbolių, pavadinimo ir ženklo reklamoje ar rinkodaroje naudojimo reikalavimų nesilaikymo bei draudimo naudotis Pirkėjo sukurtais intelektiniais veiklos rezultatais nesilaikymo** | Pažeidus reikalavimą dėl Pirkėjo simbolių, pavadinimo ir ženklo reklamoje, rinkodaroje, taip pat naudotis Pirkėjo sukurtais intelektiniais veiklos rezultatais, Tiekėjui taikoma 1 (vieno) procento bauda nuo Pradinės sutarties vertės. |
| **9.10. Kitos netesybos** | - |

# **10. ESMINĖS SUTARTIES SĄLYGOS**

|  |  |  |
| --- | --- | --- |
| **10.1. Esminės Sutarties sąlygos** | | Netaikoma |
| **10.2. Dideli arba nuolatiniai esminės Sutarties sąlygos vykdymo trūkumai** | Netaikoma | |

# **11. SUTARTIES GALIOJIMAS IR KEITIMAS**

|  |  |
| --- | --- |
| **11.1. Sutarties sudarymas ir įsigaliojimas** | Ši Sutartis laikoma sudaryta ir įsigalioja nuo Sutarties pasirašymo dienos (paskutinės Šalies pasirašymo dieną).  Sutartis galioja iki visiško prievolių įvykdymo arba Sutarties nutraukimo.  Nutraukus Sutartį lieka galioti ginčų nagrinėjimo tvarką nustatančios Sutarties sąlygos ir kitos Sutarties sąlygos, jeigu šios sąlygos pagal savo esmę lieka galioti ir po Sutarties nutraukimo. |
| **11.2. Sutarties galiojimo termino pratęsimas** | Netaikoma |

# **12. SUTARTIES NUTRAUKIMAS**

|  |  |
| --- | --- |
| **12.1. Sutarties nutraukimo pagrindai** | Sutartis gali būti nutraukiama rašytiniu Šalių susitarimu arba vienašališkai, Bendrosiose sąlygose nustatyta tvarka. |
| **12.2. Esminiai Sutarties pažeidimai** | 12.2.1. jeigu Tiekėjas nevykdo prisiimtų įsipareigojimų už Sutartyje nustatytą Sutarties kainą (įkainius);  12.2.2. Tiekėjas nesilaiko Sutartyje nustatytų Prekių tiekimo terminų 2 (du) kartus iš eilės arba vėluoja pristatyti Prekes (Įrangą) daugiau nei 10 (dešimt) darbo dienų Sutartyje nustatytais Prekių pristatymo terminais;  12.2.3. jeigu Tiekėjui priskaičiuotų suma viršija 20 (dvidešimt) proc. Pradinės sutarties vertės;  12.2.4. jeigu Tiekėjas daugiau kaip 2 (du) kartus dėl savo kaltės pristato Prekes, kurios neatitinka Sutartyje nustatytų reikalavimų Prekėms, ir nepakeičia jų kitomis Sutarties nustatytus reikalavimus atitinkančiomis prekėmis per 4.1 punkte nurodytą terminą;  12.2.5. jeigu Tiekėjo kvalifikacija tapo nebeatitinkančia pirkimo dokumentuose nustatytų Sutarties tinkamam vykdymui būtinų reikalavimų ir šie neatitikimai nebuvo ištaisyti per 14 (keturiolika) kalendorinių dienų nuo kvalifikacijos tapimo neatitinkančia dienos;  12.2.6. jeigu Tiekėjas pažeidžia šios Sutarties nuostatas, reglamentuojančias konkurenciją, intelektinės nuosavybės ar konfidencialios informacijos valdymą;  12.2.7. jeigu Tiekėjas pažeidžia Bendrųjų sąlygų nuostatas dėl Sutarties vykdymui pasitelkiamų naujų subtiekėjų ir (ar specialistų) / esamų subtiekėjų ir (ar) specialistų keitimo. |

# **13. APLINKOSAUGINIAI IR SOCIALINIAI KRITERIJAI**

|  |  |
| --- | --- |
| **13.1. Aplinkosauginių kriterijų nustatymo teisinis pagrindas** | Aplinkosauginiai kriterijai Prekėms nustatomi vadovaujantis Aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto 2011 m. birželio 28 d. įsakymu D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“ (toliau – Tvarkos aprašas) 4.4.4.1 papunkčiu.  13.1.1. Jeigu Prekės supakuojamos į antrinę pakuotę, ji turi būti perdirbamoji pakuotė pagal Lietuvos Respublikos mokesčio už aplinkos teršimą įstatymo nuostatas. Tiekėjas patiekdamas Prekes Pirkėjui, pateikia Prekės antrinės pakuotės tinkamumą perdirbti (perdirbamumą) patvirtinančius dokumentus (pavyzdžiui, pakuotės aprašymo dokumentą, techninį dokumentą, dokumentą iš akredituotų laboratorijų ar pakuočių atliekų perdirbėjų, ar eksportuotojų iš tvarkytojų sąrašo, ar kitus lygiaverčius objektyvius įrodymus). Už Prekių priėmimą atsakingas Pirkėjo atstovas, nurodytas šios Sutarties 2.1 papunktyje patikrina Tiekėjo pateiktus įrodymus dėl šiame punkte nustatytų reikalavimų laikymosi. Nustačius, kad Tiekėjas šiame punkte nustatytų reikalavimų nesilaiko, už Prekių priėmimą atsakingas Pirkėjo atstovas turi teisę Prekių nepriimti ir laikyti, kad Prekės turi trūkumų, kuriuos Tiekėjas privalo ištaisyti. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda.  13.1.2. Tiekėjas privalo Prekes atvežti Pirkėjui ne kelių eismo piko valandomis, pirmadieniais − ketvirtadieniais nuo 9:00 iki 11:30 ir nuo13:30 iki 16:00 val., penktadieniais ir švenčių dienų išvakarėse nuo 9:00 iki 11:30 ir nuo 13:30 iki 15:00 val. ir trumpiausiais galimais maršrutais. Už Prekių priėmimą atsakingas Pirkėjo atstovas, nurodytas šios Specialiųjų sąlygų 2.1 punkte  priimdamas Prekes fiziškai įsitikina, ar Tiekėjas Prekes pristatė ne kelių eismo piko valandomis. Pirkėjas turi teisę Sutarties vykdymo metu pareikalauti trumpiausio galimo maršruto pasirinkimą įrodančių dokumentų. Jeigu Prekes veža kurjerių tarnybos, šis reikalavimas netaikomas. Nustačius, kad Tiekėjas šiame punkte nustatyto reikalavimo nesilaiko, Tiekėjui taikoma Specialiųjų sąlygų 9.5 punkte nurodyto dydžio bauda. |
| **13.2.  Su perkamomis Prekėmis susiję socialiniai kriterijai** | Netaikoma |

# **14. BENDRŲJŲ SĄLYGŲ PAKEITIMAI IR PAPILDYMAI**

|  |  |
| --- | --- |
| **14.1. Keičiami Bendrųjų sąlygų punktai** | 14.1.4. Bendrųjų sąlygų 25.2 punktą išdėstyti nauja redakcija:  „25.2. Jeigu Šalys neišsprendžia ginčo derybų būdu, tuomet toks ginčas, nesutarimas ar reikalavimas, kylantis iš šios Sutarties arba susijęs su ja ar jos pažeidimu, nutraukimu arba negaliojimu, yra galutinai sprendžiamas Lietuvos Respublikos teisme pagal Pirkėjo buveinės vietą“. |
| **14.2. Punktai, kuriais papildomos Bendrosios sąlygos** | Šalys susitaria papildyti Sutarties Bendrąsias sąlygas nurodytu punktu, tačiau kitų punktų numeracijos nekeisti:  14.2.1. Papildyti Bendrąsias sąlygas nauju 12.2.8 punktu:  „12.2.8. Išrašomoje sąskaitoje faktūroje Tiekėjas turi nurodyti Pirkėjo Sutarčiai suteiktą numerį“. |
| **14.3. Naikinami Bendrųjų sąlygų punktai** | - |
| **14.4. Keičiami Bendrųjų sąlygų punktai dėl Pirkėjo intelektinės nuosavybės** | - |
| **14.5.** | Sutarties Bendrosiose sąlygose nurodytos alternatyvios nuostatos (su prierašu „jei taikoma“ ir pan.) taikomos tik tokiu atveju, jeigu jos konkrečiai aprašomos Sutarties Specialiosiose sąlygose. |

# **15. SUTARTIES PRIEDAI**

|  |  |
| --- | --- |
| **15.1. Priedas Nr. 1** | Techninė specifikacija |
| **15.2. Priedas Nr. 2** |  |
| **15.3. Priedas Nr. 3** |  |
| **15.4. Priedas Nr. 4** |  |
| **15.5. Priedas Nr. 5** |  |

# **16. ŠALIŲ ATSTOVŲ PARAŠAI**

|  |  |
| --- | --- |
| **PIRKĖJAS** | **TIEKĖJAS** |
| Direktorė Aušra Bilotienė Motiejūnienė | Direktorius Evaldas Gražys |
| **(parašas)** | **(parašas)** |

\_\_\_\_\_\_\_\_\_\_\_\_\_\_\_